קטיה אסף-זכרוב

**קטיה אסף-זכרוב** היא פרופסור חבר בפקולטה למשפטים ובפורום אירופה באוניברסיטה העברית בירושלים.

## ביוגרפיה
אסף-זכרוב נולדה בשנת 1976 במוסקבה ועלתה לארץ ב-1988. היא סיימה תואר ראשון במשפטים עם תת-התמחות בסוציולוגיה ואתרופולוגיה (2000) ותואר שני במשפטים עם התמחות בקניין רוחני, בהצטיינות יתרה (2002) בפקולטה למשפטים באוניברסיטה העברית. בשנת 2006 השלימה את לימודי הדוקטורט במשפטים באוניברסיטת מינכן, במלגת מכון מקס פלאנק לחדשנות ותחרות בהנחיית פרופ' רטו הילטי. כותרת התזה לדוקטורט שלה הייתה "Image in der Werbung" (תדמית בפרסומת) והיא עסקה בהיבטים הכלכליים, הפסיכולוגיים והחברתיים של פרסומת תדמיתית וכן ביחס של שיטת המשפט הגרמנית, האמריקאית והישראלית לתופעה זו. העבודה יצאה לאור כספר ב-2007 בסדרת הפרסומים בקניין רוחני של המכון מקס פלאנק וזכתה במדליית מקס פלאנק ובפרס הפקולטה למשפטים של אוניברסיטת מינכן. אסף-זכרוב עשתה את לימודי פוסט הדוקטורט שלה באוניברסיטה העברית כמילגאית של ליידי דיוויס.

בשנת 2008 אסף-זכרוב הצטרפה לסגל הפקולטה למשפטים של האוניברסיטה העברית כמרצה מן המניין, בשנת 2017 הועלתה לדרגת מרצה בכיר ובשנת 2025 לדרגת פרופסור חבר. היא מלמדת בפקולטה למשפטים, בפורום אירופה ובמרכז DAAD ללימודים גרמניים. בשנת 2012 הייתה חברה בפורום צעירי מדעי הרוח והחברה של האקדמיה הלאומית הישראלית למדעים ובשנים 2020–2021 הייתה עמיתה במכון למחקר מתקדם בברלין.

אסף-זכרוב לימדה במרכז האקדמי למשפט ולעסקים (2010-2006), התארחה כחוקרת ומרצה אורחת באוניברסיטת אילינוי (2010-11), באוניברסיטה החופשית של ברלין (2019), באוניברסיטת קולומביה הבריטית (2024), בבית הספר למשפטים באוניברסיטת ניו יורק (2025),באוניברסיטת טורונטו (2025) ובאוניברסיטת פנסילבניה (2026).

## מחקר
מחקריה של אסף-זכרוב מתמקדים בפרסום, תרבות הצריכה, קפיטליזם ובקניין רוחני - בעיקר בסימני מסחר ופטנטים. כמו כן, מחקריה עוסקים בחופש הביטוי, מרחב ציבורי, גרפיטי, הזכות לעיר, קיטב חברתי ודמוקרטיה. תחום נוסף בו היא מתמחה הוא משפט השוואתי, בייחוד בהשוואות בין המשפט הגרמני והמשפט האמריקאי.

מחקריה של אסף-זכרוב מבקרים את היחס המשפטי לפרסומת תדמיתית ואת ההגנה המשפטית הרחבה הניתנת לתדמית של סימני מסחר מפורסמים – אותה היא משווה להגנה של טוטם והמבוססת על היגיון של דת ומחשבה מאגית – וטוענים, כי מצב זה מביא לחיזוק של משמעותם התרבותית של מותגים, מחזק את התרבות הצריכה ותורם לתופעת ה"פטישיזם של מותגים". מחקרים אלה צוטטו על-ידי בית המשפט העליון.

בתחום של פטנטים, מחקרה של אסף-זכרוב התמקד בחשיפת א-סימטריה בחלוקת הסיכונים והסיכויים בין בעלי הפטנטים לבין מתחריהם וטען, כי המשפט יוצר תמריצים כלכליים לשימוש לרעה בזכות הפטנט.

מחקריה ההשוואתיים – אותם כתבה יחד עם הפילוסופית Lisa Herzog – מסבירים את ההבדלים בין המשפט האמריקאי וגרמני בתחום של סימני מסחר ודיני פטנטים על-ידי הרעיונות הפילוסופיים והכלכליים השונים שהשפיעו על שתי השיטות.

במחקר רחב יותר, אסף-זכרוב תיארה את ההשפעה של האידאולוגיה הקפיטליסטית על שיטת המשפט האמריקאית, המתבטאת בנטייה השיטתית להעדיף אינטרסים כלכליים ואישיים על פני אינטרסים לא חומריים וקולקטיבים. היא טענה, כי נטייה משפטית זו זו פוגעת בחירות ובאוטונומיה.

מחקריה בתחום של מרחב ציבורי – אותם היא כותבת יחד עם הצלם Tim Schnetgöke – חושפים את היחס הלא שוויוני של שיטת המשפט האמריקאית והגרמנית לגרפיטי וצורות ביטוי אחרות. מחקריה מראים, כי גורלו של ביטוי במרחב הציבורי – בין אם מדובר בשלטי חוצות, אמנות במרחב הציבורי, גרפיטי או שלט בחצר – תלוי בשאלה עד כמה אותו הביטוי מחזק את הנרטיבים המקובלים היום בחברה או מעמיד אותם בסימן שאלה.

### זכות השימוש במרחב הציבורי
מחקריה של אסף-זכרוב בשנים האחרונות מתמקדים בחופש הביטוי במרחב העירוני הציבורי. יחד עם הצלם טים שנטגוקה (Tim Schnetgöke) היא מפתחת גישה שלפיה לכל אדם צריכה להיות זכות לנראות ולביטוי במרחב הציבורי. לגישתם, מתן אפשרות לביטוי אישי במרחב העירוני עשוי להגביר את תחושת השייכות לעיר ולחברה ולהשפיע על השיח הציבורי, שכן שילוב של תכנים אישיים מגוונים עשוי לצמצם את הדומיננטיות של נושאים פוליטיים מקטבים.

כחלק ממחקרם על ביטוי אישי במרחב העירוני, אסף־זכרוב ושנטגוקה יזמו את הניסוי העירוני "DU BIST AM ZUG" (מגרמנית: "עכשיו תורך"), המאפשר לתושבי ברלין להציג תכנים לבחירתם — תמונות או טקסטים קצרים — על שלטי חוצות (City Light Posters) ברחבי העיר. הפרויקט התקיים בשנת 2022 בהיקף של כ־1500 שלטים, ובשנת 2024 בהיקף של כ־2000 שלטים, וסבב נוסף מתוכנן לשנת 2026. לפי ממצאי המחקר, מרבית המשתתפים בחרו להציג תכנים אישיים ויצירתיים ולא מסרים פוליטיים, דבר המצביע על אפשרות להפחתת קיטוב ולחיזוק תחושת השייכות הקהילתית. חלק ממצאי הניסויים העירוניים מוצגים בתערוכת קבע בפקולטה למשפטים באוניברסיטה העברית.

יחד עם היחידה למגוון באוניברסיטה העברית, אסף־זכרוב מפתחת את סדרת הפרויקטים "אני כאן", המאפשרים לסטודנטיות ולסטודנטים ולחברות הסגל ולחברי הסגל להציג ביטויים לבחירתם ברחבי הקמפוסים.

## פרסומים

*If Billboards Could Talk: Re-Imagining Urban Spaces as Sites of Individual Expression (with Tim Schnetgöke), 24 **Connecticut Public Interest Law Journal** 165 (2025)
*(Un)Official Cityscapes: The Battle over Urban Narratives (with Tim Schnetgöke), 57 **Harvard Civil Rights-Civil Liberties Law Review** 178 (2022)
*The Importance of Being First: Economic and non-economic dimensions of inventorship in US-American and German law, (with Lisa Herzog), 70 **American Journal of Comparative Law** 447 (2022)
*Reading the Illegible: Can Law Understand Graffiti? (with Tim Schnetgöke), 53 **Connecticut Law Review** 465 (2021)
*Work, Identity, and the Regulation of Markets: A Study of Trademark Law in the U.S. and Germany (with Lisa Herzog), 44 **Law & Social Inquiry** 1083 (2019)
*Of Patents and Cobras: Changing the Incentive Structure of Patent Law, 35 **Cardozo Arts & Entertainment Law Journal** 1 (2017)
*Capitalism vs. Freedom, 38 **NYU Review of Law & Social Change** 201 (2015)
*Magical Thinking in Trademark Law, 37 **Law & Social Inquiry** 595 (2012)
*Brand Fetishism, 43 **Connecticut Law Review** 83 (2010)
*The Dilution of Culture and the Law of Trademarks, 49 '''IDEA''' 1 (2008)
*Image in der Werbung [Image in Advertising], Carl-Heymanns Verlag (2007)


## קישורים חיצוניים

* פרופ' קטיה אסף-זכרוב, באתר הפקולטה למשפטים, האוניברסיטה העברית בירושלים.
* למי שייך המרחב הציבורי? | ד"ר קטיה אסף-זכרוב, בפודאסט Huji Cast
* Katya Assaf Zakharov and Tim Schnetgoke on Graffiti | ד"ר קטיה אסף-זכרוב וטים שנטגוקה, בפודאסט Ipse Dixit
* Breaking the Wall of Official Urban Landscape | ד"ר קטיה אסף-זכרוב וטים שנטגוקה, בתחרות Falling Walls

## הערות שוליים

קטגוריה:סגל האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בעלי תואר דוקטור מאוניברסיטאות בגרמניה
קטגוריה:בוגרי אוניברסיטת מינכן
קטגוריה:ישראליות שנולדו ב-1975